Diari Oficial de la Generalitat Valenciana


Sumari del DOGV 1831, del 22-07-1992 (1992/825511)

ORDRE de 2 de juny de 1992, de la Conselleria d'Economia i Hisenda, per la qual s'acorda l'adquisició per part de la Generalitat Valenciana d'un immoble situat a València, carrer de la Llibertat, núm. 5, planta baixa, porta núm. 2.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/02/(1)/dof/vci/html**

### Dades del document

Número de DOGV
:   1831

Data del DOGV
:   22-07-1992

Secció del DOGV
:   DISPOSICIONS GENERALS

Número del document
:   1992/825511


Data del document
:   02-06-1992

Organisme emissor
:   Conselleria d'Economia i Hisenda

Tipus de document
:   Ordre

Ordre de 2 de juny de 1992, de la Conselleria d'Economia i Hisenda, per la qual s'acorda l'adquisició per part de la Generalitat Valenciana d'un immoble situat a València, carrer de la Llibertat, núm. 5, planta baixa, porta núm. 2.  
Com a conseqüència del projecte d'ampliació i ubicació de l?hemicicle del palau de Benicarló, les Corts Valencianes necessiten adquirir diversos immobles que confronten amb el palau de Benicarló, entre els quals es troba l?immoble situat al carrer de la Llibertat, número 5, planta baixa, porta número dos.  
A petició del President de les Corts i d?acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb les valoracions i els informes que consten en l?expedient,  
ORDENE:  
Article primer  
Acordar l'adquisició, mitjançant contractació directa a títol onerós i en virtut de compra-venda, de l?immoble que a continuació es descriu:  
Habitatge de la planta baixa de la dreta mirant a la façana, porta número dos, part de la finca que a continuació es descriu, amb un percentatge del deu per cent en els elements comuns de l?edifici.  
Forma part d'un edifici situat a València, carrer de la Llibertat, número cinc. Es compon de planta baixa amb dos habitatges i de tres pisos alts denominats primer, segon i tercer, amb dos habitatges acarats en cadascun, que constitueixen, en total, vuit habitatges; i un quart pis destinat actualment a golfes i habitatges de la portera. Els habitatges dels números parells donen a la dreta mirant a la façana i els dels imparells a l?esquerra. El solar de l?edifici ocupa una superfície total de tres-cents metres quadrats i confronta: per la dreta entrant, amb edifici d'habitatges que dóna al carrer del Comte de Trenor, número 3; per l?esquerra, amb edifici d'habitatges que dóna al carrer de la Llibertat, número 3, que pertany a la Generalitat Valenciana i per darrere, amb jardí de les coses números vuit i deu del carrer de la Unió.  
Aquest habitatge figura inscrit en el Registre de la Propietat de València número deu, al tom 631, llibre 23, secció Serrans, foli 174 verso, finca número 1.024, inscripció setena, a nom del Sr. Pedro Díez Vitoria.  
Article segon  
L'habitatge esmentat es troba lliure de càrregues i gravàmens.  
La compra, que necessàriament es formalitzarà en escriptura pública, es realitzarà per un preu de nou milions cinc-centes mil pessetes (9.500.000 PTA).  
Les despeses i els impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.  
València, 2 de juny de 1992.   
El Conseller d'Economia i Hisenda:   
Antoni Birlanga i Casanova.


Còpia Permalink ELI